**Jadrolinija će osigurati trajekt "Hrvat" za 600 putnika za svečanost otvorenja Pelješkog mosta**

25.7.2022.

Trajekt za Pelješki most za 600 putnika, 26.07.

U povodu svečanog otvorenja Pelješkog mosta, Jadrolinija će osigurati posebnu vožnju trajektom "Hrvat" koji će besplatno odvesti 600 putnika do Pelješkog mosta, kako bi s palube trajekta mogli pratiti vatromet.

Ukrcaj prvih putnika u Trpnju na Pelješcu, do najviše 200 putnika, predviđen je u utorak, 26. srpnja od 17:00 do 17:30 sati te zatim trajekt kreće prema luci Ploče. Ukrcaj preostalih 400 putnika u Pločama predviđen je od 18:30 do 19:00 sati.

**Besplatne karte za ukrcaj na trajekt mogu se preuzeti danas 25.07.2022. godine od 12:00 sati na sljedećim mjestima**:

TRPANJ –TZ Općine Trpanj, Žalo 7, Trpanj

PLOČE – TZ Grada Ploča, Trg kralja Tomislava 17 (Autobusni kolodvor Ploče), Ploče

Dolazak podno Pelješkog mosta predviđen je oko 20 sati, a na trajektu će se na televizijskim ekranima moći pratiti središnja svečanost koja počinje u 20:15 sati.

Iz sigurnosnih razloga, bit će dopušten ukrcaj samo osobama starijim od 12 godina. Pirotehnička sredstva ("bengalke", baklje) neće biti dopuštene na trajektu.

Povratak u Ploče predviđen je oko 23:30 sati, a u Trpanj oko 00:45 sati.

https://www.jadrolinija.hr/hr/news/view/2022/07/25/jadrolinija-%C4%87e-osigurati-trajekt-hrvat-za-600-putnika-za-sve%C4%8Danost-otvorenja-pelje%C5%A1kog-mosta